Diari Oficial de la Generalitat Valenciana


Sumari del DOGV 6472, del 03-03-2011 (2011/2432)

RESOLUCIÓ de 23 de febrer de 2011, de l'Institut Valencià de Finances, per la qual es modifica el paràgraf segon de l'apartat 4 de la Resolució de 2 de novembre de 2009, de l'Institut Valencià de Finances, per la qual es va constituir el mercat autonòmic de deute públic en anotacions de la Generalitat en la Borsa de Valors de València a fi de negociar valors de renda fixa emesos per la Generalitat i altres entitats de dret públic dins del seu àmbit territorial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6472

Data del DOGV
:   03-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2432


Data del document
:   23-02-2011

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * títol de crèdit
    * legislació
    * deute públic
    * hisenda regional

RESOLUCIÓ de 23 de febrer de 2011, de l'Institut Valencià de Finances, per la qual es modifica el paràgraf segon de l'apartat 4 de la Resolució de 2 de novembre de 2009, de l'Institut Valencià de Finances, per la qual es va constituir el mercat autonòmic de deute públic en anotacions de la Generalitat en la Borsa de Valors de València a fi de negociar valors de renda fixa emesos per la Generalitat i altres entitats de dret públic dins del seu àmbit territorial. [2011/2432]  
Per Resolució de 2 de novembre de 2009, de l'Institut Valencià de Finances es va constituir el mercat autonòmic de deute públic en anotacions de la Generalitat en la Borsa de Valors de València a fi de negociar valors de renda fixa emesos per la Generalitat i altres entitats de dret públic dins del seu àmbit territorial.  
El paràgraf segon de l'apartat 4 establix que la negociació dels valors admesos a negociació en este mercat autonòmic es realitzarà pels membres de la Borsa de Valors de València a través del mercat de rogles de viva veu de la Borsa.  
A causa del fort increment en el nombre d'operacions negociades per a volums menuts en algunes emissions admeses a negociació en este mercat autonòmic i a fi d'augmentar el grau de protecció dels inversors i millorar la transparència i informació en temps real de la cotització dels valors negociats, es considera convenient, per a determinades emissions admeses a negociació en este mercat, preveure la possibilitat de la seua negociació per mitjà de sistemes electrònics de contractació.  
Vist que, en virtut de l'article 49.120a de l'Estatut d'Autonomia de la Comunitat Valenciana i de l'article 55.5 la Llei 24/1988, de 28 de juliol, del Mercat de Valors, la Comunitat Valenciana té reconegudes determinades competències en matèria de mercat de valors. D'acord amb les competències atribuïdes pel Decret 132/1992, de 20 de juliol, del Govern de la Generalitat Valenciana; de conformitat amb allò preceptuat en el Decret 63/1988, de 9 de maig, i el Decret 147/1991, de 29 d'agost, ambdós del Consell de la Generalitat Valenciana, en matèria de Borsa de Valors, i fent ús de les facultats atribuïdes pel Decret 83/1994, de 26 d'abril, del Govern Valencià, pel qual s'aprova el Reglament de l'Institut, de conformitat amb la altres normativa de general i pertinent aplicació, resolc:  
Article únic  
Modificar el paràgraf segon de l'apartat 4 de la Resolució de 2 de novembre de 2009, de l'Institut Valencià de Finances, per la qual es va constituir el mercat autonòmic de deute públic en anotacions de la Generalitat en la Borsa de Valors de València a fi de negociar valors de renda fixa emesos per la Generalitat i altres entitats de dret públic dins del seu àmbit territorial.  
Disposició final  
La present resolució entrarà en vigor l'endemà de la publicació en el Diari Oficial de la Comunitat Valenciana.  
València, 23 de febrer de 2011.- El director general: Jorge Vela Bargues.  
ANNEX  
Nova redacció del paràgraf segon de l'apartat 4 de la Resolució, de 2 de novembre de 2009, de l'Institut Valencià de Finances, per la qual es va constituir el mercat autonòmic de deute públic en anotacions de la Generalitat en la Borsa de Valors de València a fi de negociar valors de renda fixa emesos per la Generalitat i altres entitats de dret públic dins del seu àmbit territorial.  
El paràgraf segon queda redactat de la manera següent:  
«La negociació dels valors admesos a negociació en este mercat autonòmic es realitzarà pels membres de la Borsa de Valors de València a través del mercat de rogles de viva veu de la Borsa o, alternativament, a través d'una plataforma de contractació electrònica, d'acord amb el procediment que s'establirà en els termes previstos en l'apartat 5 següent».